**แบบฟอร์มการเขียนแบบถอดประสบการณ์การเรียนรู้ด้าน.........ธรรมาธิปไตย**

**1.ชื่อ-สกุล ผู้เล่าเรื่อง** อ.มานพ แก้วกล้า คณะวิชา/หน่วยงาน วิทยาลัยการแพทย์แผนตะวันออก

**2. ชื่อ-สกุล ผู้บันทึก** พล.ต.สุภางค์ วงษ์ขันธ์ คณะวิชา/หน่วยงาน วิทยาลัยการแพทย์แผนตะวันออก

**3. บทบาท หน้าที่และความรับผิดชอบของผู้เล่าเรื่อง**

 ภาระงานหลัก - สอนวิชา RSU101 ธรรมาธิปไตย ให้ นศ.ปี 1 คณะนิเทศศาสตร์ ม.รังสิต

 ภาระงานรอง - ออกชุมชนให้ความรู้เกี่ยวกับการดูแลสุขภาพด้วยสมุนไพรซึ่งเป็นธรรมชาติ

**4. เรื่องที่เล่า**

ประสบการณ์ที่สร้างแรงผลักดันให้ผู้คนในชุมชนทำความดีเพื่อส่วนรวม (การยึดมั่นคุณธรรม นำการเปลี่ยนแปลง)

**5. บริบทหรือความเป็นมาของเรื่องที่เล่า**

ธรรมาธิปไตย เป็นความคิดความอ่านและสร้างแรงผลักดันให้ผู้คนทำความดีทำนองเดียวกับการคืนความสุขให้ประชาชน เราอยากให้ผู้คนรู้เกี่ยวกับเรื่องดีๆ เพื่อส่วนรวม อ.มานพมีความเห็นว่า ชุมชนหลายแห่งมีความพร้อม มีศักยภาพในการใช้ภูมิปัญญาพื้นบ้านในการดูแลสุขภาพ ในบางเรื่องการแพทย์สมัยใหม่ยังไม่สามารถดูแลโรคเรื่อรังที่ไม่ติดต่อเช่นโรค NCD ภูมิปัญญาดั้งเดิมน่าจะนำมาใช้อย่างได้ผล เช่น การออกกำลังกาย และปัจจัยสี่ ได้แก่ อาหาร เครื่องนุ่งห่ม ที่อยู่อาศัย และยารักษาโรค โดยใช้ธรรมชาติให้มากขึ้น หนทางแก้ในระดับต้นๆ คือ อาหารและยารักษาโรค ที่เราจะปรับเปลี่ยนได้ไม่ยาก โดยใช้ภูมิปัญญาท้องถิ่นของชุมชนมีภูมิความรู้ของผู้มีประสบการณ์ตรงอยู่แล้วให้นำมาใช้ประโยชน์เป็น Tacit Knowledge ต้องให้เกิดการแลกเปลี่ยนภูมิความรู้ภายในชุมชน ให้เกิดขึ้นได้จริง ที่ผ่านมาใช้แค่ระดับหนึ่ง เช่นการใช้สมุนไพรมีประโยชน์มากกว่าเท่าที่รู้ ก็ต้องนำผู้รู้มากมาเผยแพร่ให้คนรู้น้อย เช่น นำบุคลากรที่มีความรู้จากนอกชุมชนมาให้ความรู้คนในชุมชน ยกตัวอย่างการพานักศึกษาและคณาจารย์เข้าไปจัดกิจกรรมเผยแพร่ความรู้ เพื่อเรียนรู้ เผยแพร่ และแลกเปลี่ยนภูมิความรู้กัน

- ธรรมาธิปไตยในด้านศิลปวัฒนธรรม โดยการอาศัยวัดจัดกิจกรรมต่างๆ คนในชุมชนจะมารวมกันที่วัด ได้บรรยากาศ กิจกรรมที่พึ่งสถานที่ทางศาสนา คนในชุมชนได้เข้ามาเห็นและเข้าร่วมกิจกรรมของวัด เป็นต้นว่า การปล่อยนกปล่อยปลา, การฟังธรรมะ

- การส่งเสริมการศึกษาให้กับชุมชน ได้พา นศ.ที่เรียน RSU101 ไปทำกิจกรรมในโรงเรียนภายในชุมชน สอนเด็กๆ ในชุมชนให้ใช้ประโยชน์ของห้องสมุด, สนามกีฬา หรือแหล่งออกกำลังกาย, สนามเด็กเล่น, สวนสมุนไพร, ดูแลสุขอนามัยของผู้คนและสถานที่เป็นต้นว่าห้องน้ำต่างๆ อ.มานพ เคยร่วมไปเป็นวิทยากรให้พนักงานของบริษัทเอกชนที่เป็นโรงงานอุตสาหกรรมโดยให้ความรู้การใช้สมุนไพรเพื่อสุขภาพ, การแพทย์แผนไทยเบื้องต้น, การใช้ยาสมุนไพร โดยเชิญคนในชุมชนมาร่วมงานปลูกพืชสมุนไพรภายในมหาวิทยาลัยรังสิต จัดกิจกรรมเผยแพร่ภูมิปัญญาแพทย์พื้นบ้านไทย

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

- โดยการเข้าถึงผู้นำชุมชน เช่นประธานหมู่บ้านบอกวัตถุประสงค์ที่เรามีเป้าหมายเพื่อชุมชน เมื่อประธานนำเข้าที่ประชุมพิจารณาดำเนินการ ชุมชนมักเห็นสอดคล้องกันและจัดกิจกรรมนั้นขึ้นโดยร่วมกันวางแผน เพื่อใช้ทรัพยากรที่มีอยู่ให้เกิดประโยชน์สูงสุด มีการเตรียมบุคลากรที่มีส่วนเกี่ยวข้องวางแผนและดำเนินการ

- หลังจากกิจกรรมจัดเสร็จก็ติดตามผลเพื่อหาข้อบกพร่องและปรับปรุงสำหรับโอกาสต่อไป

 **7. เทคนิคหรือกลยุทธ์ที่ทำให้เกิดความสำเร็จ**

หากลยุทธหรือวิธีการให้โอกาสคนในชุมชนแสดงศักยภาพอย่างเท่าเทียมกัน ให้เกิดความคิดที่จะทำเพื่อชุมชนของเขาเอง หลีกเลี่ยงการใช้เงินมาเป็นตัวกำหนดกิจกรรม

 **8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น**

- ผู้ที่มีบทบาท หรือผู้นำชุมชน

 - ผู้ที่มีส่วนร่วมทุกคนที่เข้ามาร่วมกิจกรรม

 **9. อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว**

- คนบางคนในชุมชนไม่เข้าใจกิจกรรม มองในแง่เหมือนเราเป็นบุคคลภายนอกจะมีการแอบแฝงหาผลประโยชน์ และรู้สึกว่ากิจกรรมนั้นทำให้เขาเสียประโยชน์ เช่น เอาข้าวไปแจก พ่อค้าข้าวในชุมชนรู้สึกว่าขายไม่ได้ และเสียประโยชน์

- คนที่อยู่ในชุมชนไม่ได้เป็นคนของชุมชนก็จะไม่เข้าร่วม

 **10. ผลลัพธ์หรือความสำเร็จที่เกิดขึ้นคือ**

- ผู้คนทั่วไปทั้งในชุมชนและนอกชุมชนสนใจการจัดกิจกรรม ทำให้เกิดการตื่นตัวเกิดความสามัคคี และเห็นดีด้วยที่จะจัดกิจกรรมเพื่อธรรมาธิปไตยแบบนี้

 **11. การเรียนรู้ของผู้เล่าเรื่องจากประสบการณ์ความสำเร็จดังกล่าว**

- เรียนรู้ว่าคนในชุมชนพร้อมที่จะให้ความร่วมมือ เพียงแต่ไม่มีใครไปสร้างศรัทธาและสร้างพลังให้เกิดกับคนในชุมชน และยืนหยัดด้วยภูมิปัญญาของชุมชนที่จะพึ่งตัวเองได้อย่างเต็มที่

 **12. ทัศนคติ ของผู้เล่าเรื่อง**

- ถ้าเราช่วยใครได้เราต้องช่วยให้เต็มที่เท่าที่เรามีศักยภาพและเราทำได้ในฐานะที่เป็นผู้ที่อยู่ในสถาบันการศึกษา มหาวิทยาลัยรังสิต แห่งนี้

 **13. ผลงานเชิงประจักษ์ของผู้เล่าเรื่อง คือ**

สวนสมุนไพรของมหาวิทยาลัยรังสิต สร้างแหล่งฝึกงาน หาประสบการณ์ของนักศึกษาโดยชุมชนได้ประโยชน์ด้วย